
[bookmark: _Toc223683055][bookmark: _Ref39426332][bookmark: _Ref39426338][bookmark: _Toc335201954][bookmark: _Toc147739116][bookmark: _Toc241824649]1. Bendra informacija
1.1. Perkančioji organizacija – Aplinkos apsaugos departamentas prie Aplinkos ministerijos, juridinio asmens kodas 304766622, adresas Smolensko g. 15, LT-03201 Vilnius, darbo laikas pirmadieniais–ketvirtadieniais 8.00–17.00 val., penktadieniais 8.00–15.45 val., nedirba valstybinių švenčių dienomis, prieššventinę dieną dirba viena valanda trumpiau. Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes nėra galimybės šio pirkimo objekto įsigyti CPO LT elektroniniame kataloge.
1.3. Perkančioji organizacija nerezervuoja teisės dalyvauti pirkime.
1.4. Stebėtojai dalyvauti Komisijos posėdžiuose nėra kviečiami.
1.5. Atliekamas žaliasis pirkimas. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (aktuali redakcija) 4.4.3. punktu, perkama nematerialaus pobūdžio (intelektinė)  paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, t. y. šiuo pirkimu perkamos Aplinkos apsaugos departamento informacinės sistemos AADIS palaikymo ir vystymo paslaugos.
1.6. Išankstinis skelbimas apie pirkimą nebuvo paskelbtas.
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų.
1.9. Bendrosios pirkimo sąlygos yra neatskiriama šių pirkimo sąlygų dalis.

[bookmark: _Toc223683056][bookmark: _Toc241824650]2. Pirkimo objektas
2.1. Perkančioji organizacija numato įsigyti Aplinkos apsaugos departamento informacinės sistemos AADIS palaikymo ir vystymo paslaugas. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“. 
2.2. Pirkimo objektas į dalis neskaidomas. Vadovaujantis Lietuvos Respublikos viešųjų pirkimų įstatymo 28 straipsnio 2 dalimi, pirkimo neskaidymas į dalis grindžiamas tuo, kad Aplinkos apsaugos departamento informacinės sistemos (AADIS) palaikymo ir vystymo paslaugos sudaro vientisą, tarpusavyje glaudžiai susijusių paslaugų visumą. Šių paslaugų teikimas reikalauja nuolatinio koordinavimo ir vieningos atsakomybės už paslaugų teikimą, siekiant užtikrinti nepertraukiamą informacinės sistemos veikimą bei nuoseklų jos vystymą. Pirkimo objekto išskaidymas tarp kelių tiekėjų didintų paslaugų koordinavimo, sistemos pakeitimų suderinamumo, incidentų valdymo ir atsakomybės pasidalijimo riziką, dėl ko galėtų sutrikti informacinės sistemos veikimas, pailgėti gedimų šalinimo ir pakeitimų diegimo terminai bei sumažėti teikiamų paslaugų kokybė. Vieno tiekėjo atsakomybė už visų pirkimo objektą sudarančių paslaugų teikimą užtikrins nuoseklų sistemos palaikymą ir vystymą, aiškią atsakomybę už rezultatus, efektyvesnę paslaugų kokybės kontrolę ir racionalų sutarties vykdymo administravimą.
Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede „Techninė specifikacija“, 3 priede „Pasiūlymas“.
2.3. Pirkimui skirta lėšų suma – 92 975,21 Eur be PVM, 112 500,00 Eur su PVM.
2.4. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

[bookmark: _Toc241824651][bookmark: _Ref39427921][bookmark: _Ref39427927][bookmark: _Ref39740354]3. Susitikimai su tiekėjais ir objekto apžiūra
[bookmark: _Ref39473754][bookmark: _Ref39473761][bookmark: _Ref39474188]3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
3.2. Perkančioji organizacija nerengs objekto apžiūros.

[bookmark: _Toc241824652]4. Tiekėjų pašalinimo pagrindai ir kvalifikacijos reikalavimai
4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede „Tiekėjų pašalinimo pagrindai“. 
4.2. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 5 priede „Tiekėjų kvalifikacijos reikalavimai“. 

[bookmark: _Toc241824653]5. Reikalavimai, susiję su nacionaliniu saugumu 
5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 6 priede „Tiekėjo deklaracija dėl atitikties Reglamento nuostatoms juridiniam asmeniui“ ir 7 priede „Tiekėjo deklaracija dėl atitikties Reglamento nuostatoms fiziniam asmeniui“. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
5.3. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.
5.4. Perkančioji organizacija laiko, kad paslaugos kelia grėsmę nacionaliniam saugumui, kai paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų (Rusijos Federacijos, Baltarusijos Respublikos, Kinijos Liaudies Respublikos (netaikoma Atskirajai Taivano, Penghu, Kinmeno ir Madzu muitų teritorijai), Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos, Sakartvelo Vyriausybės nekontroliuojamos Abchazijos ir Pietų Osetijos teritorijos) (VPĮ 37 straipsnio 9 dalies 2 punktas). Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (specialiųjų pirkimo sąlygų 8 priedas „Nacionalinio saugumo reikalavimų atitikties deklaracija“). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje.
Jeigu  paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
5.5. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie atitinka VPĮ 47 straipsnio 9 dalyje nustatytas sąlygas, t. y. kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (Rusijos Federacijos, Baltarusijos Respublikos, Kinijos Liaudies Respublikos (netaikoma Atskirajai Taivano, Penghu, Kinmeno ir Madzu muitų teritorijai), Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos, Sakartvelo Vyriausybės nekontroliuojamos Abchazijos ir Pietų Osetijos teritorijos) (VPĮ 47 straipsnio 9 dalis). Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją (specialiųjų pirkimo sąlygų 8 priedas „Nacionalinio saugumo reikalavimų atitikties deklaracija“). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.
Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.

[bookmark: _Ref39666794][bookmark: _Ref39666796][bookmark: _Toc241824654]6. Specialieji reikalavimai pasiūlymų rengimui ir pateikimui
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. tiekėjo pasirašytas pasiūlymas, pagal specialiųjų pirkimo sąlygų 3 priede „Pasiūlymas“ pateiktą pasiūlymo formą;
6.1.2. užpildytas EBVPD (specialiųjų pirkimo sąlygų 9 priedas „EBVPD“). Pasirašydamas pasiūlymą, tiekėjas patvirtina ir EBVPD tikrumą;
6.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.4. dokumentas, patvirtinantis, kad asmuo, kuris pateikė ir pasirašė pasiūlymą (jei jis ne tiekėjo vadovas), turėjo teisę jį pateikti ir pasirašyti;
6.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį ir ūkio subjekto sutikimas būti įtrauktam į teikėjo pasiūlymą. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai;
6.1.6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime bei vykdyti konkrečią sutartyje numatytą paslaugų dalį;
6.1.7. jeigu tiekėjas pasiūlyme nurodo kvazisubtiekėją – fizinį asmenį, kurį laimėjimo ir sutarties sudarymo atveju ketina įdarbinti tam tikroms paslaugoms atlikti, tokiu atveju, tiekėjas iki pasiūlymo pateikimo turi būti sudaręs su tokiu asmeniu susitarimą arba ketinimų protokolą, arba pateikti kitą lygiavertį dokumentą, patvirtinantį, kad sutarties vykdymo metu fizinis asmuo bus įdarbintas darbo sutarties pagrindu;
6.1.8. užpildyta deklaracija dėl (ne)atitikties Reglamento nuostatoms juridiniam asmeniui (specialiųjų pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“) arba užpildyta ir pasirašyta deklaracija dėl (ne)atitikties Reglamento nuostatoms fiziniam asmeniui (specialiųjų pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“);
6.1.9. užpildyta ir pasirašyta Nacionalinio saugumo reikalavimų atitikties deklaracija (specialiųjų pirkimo sąlygų 8 priedas „Nacionalinio saugumo reikalavimų atitikties deklaracija“);
6.1.10. kiti, tiekėjo nuomone, būtini dokumentai (jų kopijos).
6.2. Pasiūlymas turi būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.3. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba, kad vertimą atlikusio asmens parašas būtų patvirtintas notariškai. 
6.4. Bendra pasiūlymo kaina su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai turi būti išreikšti dviejų skaičių po kablelio tikslumu.
6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

[bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Ref39430768][bookmark: _Ref39430779][bookmark: _Toc241824655]7. Pasiūlymo galiojimo užtikrinimas
7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Ref39658218][bookmark: _Ref39658226][bookmark: _Ref39658248][bookmark: _Ref39658251][bookmark: _Ref39485250][bookmark: _Ref39485258][bookmark: _Toc241824656]8. Elektroninis aukcionas
8.1. Perkančioji organizacija pirkime netaikys elektroninio aukciono.

[bookmark: _Ref39667303][bookmark: _Ref39667308][bookmark: _Toc241824657]9. Pasiūlymų vertinimas
9.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 3 priede „Pasiūlymas“.
9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: 
9.3.1. tiekėjo pasirašytas pasiūlymas, parengtas pagal specialiųjų pirkimo sąlygų  3 priede „Pasiūlymas“ pateiktą pasiūlymo formą;
9.3.2. užpildytas EBVPD (specialiųjų pirkimo sąlygų 9 priedas „EBVPD“);
9.3.3. užpildyta deklaracija dėl (ne)atitikties Reglamento nuostatoms juridiniam asmeniui (specialiųjų pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“) arba užpildyta ir pasirašyta deklaracija dėl (ne)atitikties Reglamento nuostatoms fiziniam asmeniui (specialiųjų pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“);
9.3.4. užpildyta „Nacionalinio saugumo reikalavimų atitikties deklaracija“, pateikta specialiųjų pirkimo sąlygų 8 priede.
9.4. Perkančioji organizacija atmes tiekėjo pasiūlymą, jeigu:
9.4.1. nenutrūkstamo AADIS palaikymo ir techninės priežiūros paslaugų 1 mėnesio kaina (specialiųjų pirkimo sąlygų 3 priedo „Pasiūlymas“ 2 lentelės 6 stulpelyje) bus didesnė nei 3 000,00 Eur su PVM;
9.4.2. AADIS vystymo paslaugų 1 valandos įkainis (specialiųjų pirkimo sąlygų 3 priedo „Pasiūlymas“ 3 lentelės 6 stulpelyje) bus didesnis nei 82,50 Eur su PVM.
9.4.3. jei tiekėjas EBVPD nurodė, kad yra pašalinimo pagrindai, ir nenurodė, kad taiko apsivalymo priemones;
9.4.4. jei tiekėjas pateiks alternatyvų ar ne visai pirkimo apimčiai pasiūlymą.

[bookmark: _Ref39425999][bookmark: _Ref39426005][bookmark: _Toc241824658]10. Sutarties sudarymas
10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 12 priede „Sutarties projektas“.

[bookmark: _Toc241824659]11. Asmens duomenų apsauga
11.1. Tiekėjas, laimėjęs pirkimą, turės pasirašyti Asmens duomenų tvarkymo sutartį (specialiųjų pirkimo sąlygų 13 priedas).

[bookmark: _Toc241824660]12. Priedai
12.1. Specialiųjų pirkimo sąlygų 1 priedas „Terminai“.
12.2. Specialiųjų pirkimo sąlygų 2 priedas „Techninė specifikacija“.
12.3. Specialiųjų pirkimo sąlygų 3 priedas „Pasiūlymas“.
12.4. Specialiųjų pirkimo sąlygų 4 priedas „Tiekėjų pašalinimo pagrindai“.
12.5. Specialiųjų pirkimo sąlygų 5 priedas „Tiekėjų kvalifikacijos reikalavimai“.
12.6. Specialiųjų pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“.
12.7. Specialiųjų pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“.
12.8. Specialiųjų pirkimo sąlygų 8 priedas „Nacionalinio saugumo reikalavimų atitikties deklaracija“.
12.9. Specialiųjų pirkimo sąlygų 9 priedas „EBVPD“ (XML ir PDF formatais).
12.10. Specialiųjų pirkimo sąlygų 10 priedas „Suteiktų paslaugų pagal sutartis sąrašas“.
12.11. Specialiųjų pirkimo sąlygų 11 priedas „Specialistų sąrašas“.
12.12. Specialiųjų pirkimo sąlygų 12 priedas „Sutarties projektas“.
12.13. Specialiųjų pirkimo sąlygų 13 priedas „Asmens duomenų tvarkymo sutartis“.

